અમરેલી જિલ્લામાં આવેલા રાજુલા શહેરમાં અસ્થિર મગજની મહિલાએ બાળકને જન્મ આપતા અનેક તર્ક વિતર્ક સર્જાયા હતા. આ બાબતની જાણ થતા પોલિસ પણ હોસ્પિટલ દોડી આવી હતી. આ મહિલા અસ્થિર મગજની હોઇ પોલિસે જાતે જ ફરિયાદી બની અજાણ્યા શખ્સ સામે બળાત્કારનો ગુનો નોંધ્યો હતો. પોલિસે પ્રાથમિક તપાસ બાદ જણાવ્યુ હતુ કે કોઇ શખ્સ મહિલાની માનસિક અસ્થિર પરિસ્થિતિનો લાભ લઇ એક વર્ષથી બળાત્કાર ગુજારતો હતો. જેને પરિણામે મહિલા માતા બની હતી અને એક બાળકને જન્મ આપ્યો હતો. જો કે ત્યાં હાજર સૌ જન્મેલા બાળકના ભવિષ્યને લીધે ચિંતાગ્રસ્ત જોવા મળ્યા હતા. બાળકને કોના ભરોસે મૂકવુ તે મોટો પ્રશ્ન સર્જાયો છે.